Іван Міхайлавіч Пярэдня, які адзначыў 90-гадовы юбілей, толькі і паспяваў прымаць віншаванні ў свой дзень нараджэння. З раніцы да яго ішлі і ішлі госці са шчырымі пажаданнямі здароўя і ўдзячнасцю за ўсё, што зрабіў вядомы на ўвесь раён чалавек. Жаданымі гасцямі сталі вучні 6-га класа Докшыцкай СШ № 1 разам з класным кіраўніком Сяргеем Іванавічам Камінскім (на здымку). Не паспявае старэць ветэран, бо побач заўсёды моладзь, якая сваёй энергіяй падтрымлівае і натхняе.